અમદાવાદ જ્વેલર્સ એસોસિયેશનના સેક્રેટરી જિગરભાઇ સોનીના જણાવ્યા પ્રમાણે સરકારે વર્ષ ૧૯૯૪નો જે કાયદો હતો તે અંગે વધુ સ્પષ્ટતા કરી છે. તે વખતે લોકોમાં આ પ્રકારની સમજ ઓછી હતી. પ્રચાર-પ્રસારના હાલના જમાનામાં સરકારની સ્પષ્ટતાના પગલે કાયદા અંગે લોકોની સમજણ વધી છે, જેના પગલે ખરીદનારા અને વેચનારા બંનેમાં પાછલા કેટલાક સમયથી જે અસમજણની સ્થિતિ જોવા મળતી હતી તેમાં વધુ સ્પષ્ટતાની સ્થિતિ જોવા મળી છે. તેમણે વધુમાં જણાવ્યું કે ખરીદનારે ખરીદીનો પુરાવો એટલે કે બિલ, પેમેન્ટનો પુરાવો અને સોના-ચાંદીની પેમેન્ટ કર્યા બાદનું બેન્કનું સ્ટેટમેન્ટ આ પુરાવા હશે તો ખરીદનારને ભવિષ્યમાં તકલીફ આવવાની કોઇ શક્યતા રહેશે નહીં. કાયદેસરનાં નાણાંથી ખરીદનારને મુશ્કેલીમાં મુકાવું નહીં પડે.